text: সপ্তর্ষি (সংস্কৃত: सप्तर्षि , একটি সংস্কৃত দ্বিগু যারঅর্থ "সাত ঋষি") হল প্রাচীন ভারতের সাত ঋষি, যাদের প্রশংসা বেদের ও অন্যান্য হিন্দু সাহিত্যের বহু স্থানে করা হয়েছে। বেদসংহিতাসমূহে তাদের নাম কখনোই উল্লেখ করা হয় নি, যদিও ব্রাহ্মণ ও উপনিষদের মত পরবর্তী বৈদিক রচনাসমূহে  তা উল্লেখ করা হয়। বেদে এদেরকে বৈদিক ধর্মের প্রতিষ্ঠাতা হিসেবে গণ্য করা হয়েছে।
  
  সপ্তর্ষির সর্বপ্রাচীন তালিকা জৈমিনিয় ব্রাহ্মণের ২.২১৮–২২১ উক্তিতে উল্লেখ করা হয়েছে: অগস্ত্য, অত্রি, ভরদ্বাজ, গৌতম, জমদগ্নি, বশিষ্ঠ ও বিশ্বামিত্র যা ব্রিহদারণ্যক উপনিষদের ২.২.৬ পঙক্তিতে কিছুটা আলাদা তালিকায় দেওয়া আছে: আত্রি, ভরদ্বাজ, গৌতম,জমদাগ্নি, কাশ্যপ, বশিষ্ঠ ও বিশ্বমিত্র। পরবর্তী গোপথ ব্রাহ্মণে ১.২.৮ পঙক্তিতে উল্লেখ করা হয়েছে এভাবেঃ বশিষ্ঠ, বিশ্বমিত্র, জমদাগ্নি, গৌতম, ভরদ্বাজ, গুঙ্গু, আগস্ত্য ও কাশ্যপ।
  
  উপাখ্যান অনুসারে, পরবর্তী মানবন্তরে সপ্তর্ষি হবেন দিপ্তিমাত, গলভ, পরশুরাম, কৃপা, দ্রুনি বা অশ্বত্থামা, বেদব্যাস ও ঋষ্যশৃঙ্গ।
  
  আরও দেখুন
  
   নচিকেতা
   ধ্রুব
   গ্রিসের সপ্তর্ষি
  
  তথ্যসূত্র
  
  বিষয়শ্রেণী:হিন্দু ঋষি
  বিষয়শ্রেণী:হিন্দু জ্যোতিষশাস্ত্র
title: সপ্তর্ষি